Борис Младенов-Young
Момичета чаровни, дивни…

chitanka.info

— Момичета чаровни, дивни,

защо сте толкова наивни

        „другарки на нощта“?

Защо след мигове приятни,

прекарани с мъже развратни,

вий им отдавате безплатно

най-ценното и безвъзвратно

на младините си — честта?!

— Не сме момичета наивни,

жени сме дейни и пробивни

        с бронирани сърца.

За нас съпрузи побелели

разтварят пълни портофели,

зарязват дом и кариера

и гонят голата химера…

Те жертви са на любовта!

София, 1965 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.